Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 03.06.2014

Návrh na zníženie nájomného 
za prenájom spoločenského domu „VERNOSŤ“ 
pre Vernosť, spol. s r.o.

Predkladá: 					Materiál obsahuje:                                                                      

Ing. Ľudovít Kollárik                         	1.   návrh uznesenia
prednosta MÚ BA NM                                   2.   dôvodovú správu
 				3.   výpis z OR Vernosť, spol. s r.o.
4.   LV č. 3749
5.	mapka
6.   Nájomná zmluva č. 128/02 vrátane jej   Dodatkov č. 1. až 6
7.	žiadosť Vernosť, spol. s r.o.
8. 	prepočet nákladov a výnosov Vernosť, spol. s r.o.

Spracovateľ:                                  			   Stanovisko právnej skupiny:
Mgr. Marianna Moravcová Tomčíková
poverená vedením oddelenia právneho, podnikateľských
činností, evidencie súpisných čísiel a správy pozemkov

Na rokovanie prizvať:
- spracovateľa                        
- Bc. Ing. Ľubomíra Baníka
  povereného vedením oddelenia výstavby a investícií a správy majetku

Jún 2014
Návrh uznesenia:

Miestne zastupiteľstvo    

s c h v á l i ť

zníženie mesačného nájomného za prenájom spoločenského domu „VERNOSŤ“ - nachádzajúcom sa na ul. Nobelova č. 30 v Bratislave, v k. ú. Nové Mesto, na pozemku registra „C“ KN parc. č. 13528, s.č. 1300, zapísanom na LV č. 3749, ktorý je, na základe Zmluvy o nájme č. 128/02 zo dňa 29.07.2002 v znení jej dodatkov č. 1 až 6, prenajatý nájomcovi - spoločnosti Vernosť, spol. s r.o., so sídlom: Nobelova 30, 831 02 Bratislava, zapísanej v Obchodnom registri Okresného súdu Bratislava I, Oddiel: Sro, Vložka číslo: 16540/B,

na sumu 2.000,- € mesačne

, ako prípad hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov,

; z dôvodu, že nájomca užíva predmet nájmu dlhodobo od roku 2002, do predmetu nájmu investoval vlastné finančné prostriedky, sám na vlastné náklady predmet nájmu udržiava počas celej existencie nájomného vzťahu, predmet nájmu užíva za účelom prevádzkovania telovýchovného zariadenia, určeného pre širokú verejnosť a z predložených podkladov je zrejmé, že nie je schopný platiť plnú výšku dohodnutého nájomného   

; a to počnúc od 01.07.2014 do 31.12.2014.                                                                                                                                                                                                                                                                                                                                                                                                                                                                                                                                                                                                                                                                                                                                         

S podmienkami:
a)	dodatok č. 7 k Nájomnej zmluve č. 128/02 bude nájomcom podpísaný do 15 dní od schválenia uznesenia v miestnom zastupiteľstve. V prípade, že nájomca predmetný dodatok nepodpíše v lehote do 15 dní od schválenia uznesenia v miestnom zastupiteľstve, toto uznesenie stratí platnosť;
b)	nájomca najneskôr ku dňu 30.06.2014 uhradí nájomné vo výške 6.000,- € za obdobie kalendárnych mesiacov apríl, máj a jún 2014; pričom za úhradu sa považuje pripísanie predmetnej sumy na účet Mestskej časti Bratislava – Nové Mesto. V prípade, ak predmetné nájomné nebude nájomcom v stanovenej lehote uhradené, toto uznesenie stráca platnosť;
c)	počas doby zníženého nájomného, t.j. do 31.12.2014, nie je nájomca oprávnený uplatniť ust. čl. V. bod 3. Zmluvy o nájme č. 128/02.

a)  bez pripomienok
b)  s pripomienkami

Dôvodová správa

Spoločenský dom „VERNOSŤ“ (ďalej v texte ako „Vernosť“) o výmere úžitkovej podlahovej plochy 4138 m2, nachádzajúci sa na ul. Nobelova č. 30 v Bratislave, v k. ú. Nové Mesto, na pozemku registra „C“ KN parc. č. 13528, s.č. 1300, zapísaný na LV č. 3749, je nájomcovi – Vernosť, spol. s r.o. prenechaný do nájmu na základe Zmluvy o nájme č. 128/02 zo dňa 29.07.2002 (ďalej v texte ako „NZ“). 

K nájomnej zmluve existuje k dnešnému dňu celkovo šesť dodatkov, pričom posledným dodatkom bola NZ uzatvorená na dobu neurčitú a nájomcovi znížené nájomné na sumu vo výške 2.000,- € / mesačne, avšak len do 30.06.2014. Predmetný nájom bol znížený na obdobie, kedy mala prebiehať verejná obchodná súťaž na prenájom Vernosti (ďalej v texte ako „súťaž“). Nakoľko sa do súťaže neprihlásiť žiaden záujemca a nájomcovi sa nezmenila finančná situácia v zmysle predložených pokladov, bolo potrebné opätovne, na základe žiadosti nájomcu, predložiť návrh na predĺženie doby trvania zníženého nájomného, t.j. na sumu vo výške 2.000,- € / mesačne, a to do 31.12.2014. 

Dovoľujem si dať do pozornosti, že už dodatok č. 3 zo dňa 30.10.2010 znižoval dovtedy platné ročné nájomné vo výške 86 304,19 € (štvrťročné nájomné predstavovalo sumu 21.576,05 €); o 25%, t. j. na 64 728,00 €, pričom nájomca bol aj naďalej oprávnený k použitiu 10% z ročného nájomného ako vecné plnenie, t. j. konečná výška ročného nájomného predstavovala sumu 58 255,33 €. Taktiež aj dodatok č. 5 zo dňa 27.11.2012 znižoval ročné nájomné podľa Dodatku č. 3 na sumu 3.894,00 € mesačne.

Nakoľko znížené nájomné bolo časovo ohraničené do 30.06.2014 nájomca dňa 06.05.2014 opätovne požiadal o doriešenie existujúceho stavu, a to formou predĺženia doby zníženého nájomného vo výške 2.000,- € / mesačne, pričom uviedol, že túto sumu je schopný platiť. V prípade, ak by mu nájomné nebolo znížené, nájomca deklaroval, že bude nútený ukončiť existujúci nájomný vzťah.  

V prípade, ak by nájomca ukončil NZ, pričom z NZ a jej dodatkov vyplýva, že túto môže ukončiť so šesťmesačnou výpovednou lehotou z dôvodov uvedených v ust. § 9 ods. 3 zákona č. 116/1990 Zb., je pravdepodobné, vzhľadom na neúspešnosť súťaže, že Vernosť zostane prázdna, a MČ bude musieť vynaložiť náklady na jej údržbu, čo počas platnosti NZ nemusela, nakoľko sa o uvedené staral v plnom rozsahu nájomca. Z uvedeného je zrejmé, že pre MČ je hospodárnejšie a účelnejšie, aby nájomcovi znížila nájomné a aj naďalej sa pokúšala získať nového nájomcu na Vernosť.